(1898) Als dit dieghene van der wake verhoirden , senden sij terstont an Philps om te vernemen wat hem augecomen mochte wesen ; als dese boden uuter wake bij Phillips quamen , werden sij zeer bescaemt ende met quaden woirden van Philps overgelopen , seggende : ‘ Ghij , die die wake bevolen is , hoirt ende weet dit grote gevairdt , ende verzwijcht ; dat ghij hebt dair qualijken an gedaen ’ .Doe antwoirden dese gesellen uuter wake , seggende : ‘ Ha ha , Philps , en meendy anders niet ? Tis oic wair als ghij segt , mer , terstont als wij eerst dit gerufte hoirden , sonden wij van onse gesellen ende cruypers al tot upten Guldenberch , dair ons oic dochte dit gerufte ende gecrijs te wesen , mer diegene die wij dair gesent hebben , ende sijn van den cloecsten ende verstandelsten geweest uut onsen hope , dese brachten ons weder over , dat dair upten Guldenberch noch dairomtrent geen gerufte , noch een menssche niet levendich en was , ende , doe wij in der wairheit geen schijn noch waere apparensie van enich volk of vergaderinge en vernamen , en wouden wij u noch thele heer uut sinen ruste te vergheefs niet stueren ; ende , hadden wij anders gedaen , dat wair onse scande grotelijken geweest .’ Als Phillips ende die andere cappiteinen dese antwoirde van tgheruft hoirden , schieten sijs hem weder te bet tevreden , mer inwendelijken dachte ende verwonderde Philps altijt zeer , wat dat dan geweest mochte hebben , dat sine vreendinne voir , ende hij na , so besceydelijkenfol .